
1.	NAMEN IN UPORABA
Lestve so sredstvo za delo in se uporabljajo v primeru dostopanja na višji nivo. Lestve omogočajo dostopanje do višjih delov stavb, prostorov, regalov, polic ipd. Lestve se uporabljajo tudi v pisarnah za dostopanje do rednikov na višjih nivojih. Zaradi dobrih lastnosti aluminija je na trgu velika izbira in uporaba. Slaba lastnost alu-lestev je dobra prevodnost materiala, zato se te lestve ne smejo uporabljati pri delih v bližini napetosti.

2.	NEVARNOSTI PRI DELU
Zaradi vzpenjanja na višje ležeče dele obstaja možnost padca v globino. Pri tem lahko pride do zdrsa ali izgube ravnotežja, ki se konča bodisi z udarcem v telo ali pa celo kot padec iz lestve, kar lahko pomeni hujše poškodbe ali pa celo smrt. Pri delu z dvokrakimi lestvami
(A-lestve), je potrebna posebna pazljivost pri premikanju le-teh.

3.	PRED UPORABO
· preverimo ali so morebiti vmesne prečke v lestvi poškodovane, če so, lestev odstranimo iz nadaljnje uporabe,
· mesto, kjer bomo postavili lestev mora zagotavljati stabilno podlago,
· v primeru, da obstaja možnost drsenja lestve, jo stabiliziramo s privezovanjem na druge nepremične dele objekta; paziti je potrebno, da lestev postavimo tako, da je vozila ali osebe ne morejo prevrniti (določiti fizične meje, ki dovoljujejo gibanje),
· poskrbeti moramo tudi za primeren naslon lestve (v primeru vzpenjanja na oder ali iz jame mora lestev gledati 1m preko roba vzpona),
· pri A-lestvah je potrebno preveriti, ali ni poškodovana ali odstranjena vez, ki onemogoča, da pri lestvah ne pride do razmaknitev lestvin (verižica in škarje),
· preden se povzpnemo na lestev, se z tresenjem lestve prepričajmo, da je lestev stabilna.

4.	MED UPORABO
· na lestev se vzpenjamo in spuščamo vedno obrnjeni proti lestvi; nagibanje na levo in desno ni dovoljeno, saj mora težišče ostati na stranicah lestve; nikoli se ne vzpnemo do zadnje stopničke, saj tukaj izgubimo možnost naslona telesa ne lestev,
· lestev ne smemo uporabljajo za druge namene (npr. kot oder, podpornik itd.),
· pri raztegovanju večdelne lestve, se lahko le-ta raztegne do točke, ki jo predpiše proizvajalec, pri postavljanju večje, težje lestve naj sodelujeta dve osebi,
· lestev istočasno ne sme uporabljati več kot ena oseba (pazi na največjo nosilnost),
· lestve ne naslanjamo na podporo, kjer lahko pride do premika lestve,
· naklon lestve naj bo med 65° in 75° glede na podlago,
· lestev naj sega najmanj 1m nad oporno točko,
· lestvi nad 8m se mora obvezno dodati podpora.

5.	VZDRŽEVANJE, ČIŠČENJE IN PREGLEDOVANJE
Vzdrževanje je dokaj enostavno. Dovolj je samo prebris lestve vsake toliko časa, razen če se uporablja v ekstremnih pogojih (blato in led), kjer je potrebno temeljito čiščenje. Vsake toliko časa pa je potreben vizualni pregled lestve, ki bi pokazal morebitne mehanske poškodbe, ki bi lahko pomenilo nevarnost pri delu (zvite prečke, izmaknjene prečke itd.)

6.	OSEBNA ZAŠČITNA SREDSTVA
Obvezna uporaba čelade; pri delu na lestvi pa tudi varovalni pas z vrvjo ali sistemom za zaustavitev padca.           

